hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu fr en hu hu hu hu hu hu hu hu hu hu hu hu hu cs hu hbs_lat hu ro hu sk hu hu hu hu hu hu hu hu hu hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
Dr. habil Kajtár László PhD - Ketskeméty László - Szabó János - Dr. Herczeg Levente - Leitner Anita:
A PMV modell alkalmazásának tapasztalatai Magyarországon
Dr. Garbai László - Dr. Jasper Andor PhD:
Fűtési hőigények kockázati elvű meghatározása valószínűségelméleti megközelítésben. 2. rész
Dr. Bánhidi László prof. emeritus:
A megújuló energiák témakörének helyzete az épületgépész felsőszintű oktatásban
TALÁLKOZZUNK! – Huszadik alkalommal került megrendezésre az épületgépészek éves nagy találkozója
Buzás, Veronika - Doc. Ing. Peráčková, Jana PhD:
Szennyvízrendszerek hőcserélőinek méretezési és karbantartási kérdései (ANGOL NYELVŰ)
Fűtési hálózatok csőátmérőjének optimalizálása
Révai Mária - Lászlófi András - Kugler Géza - Mucsi Ádám:
Tornaterem, uszoda, stadion – Sportcélú épületek épületgépészete ma és holnap – REHAU Szakmai Nap 2015
ErP és a szolártechnika
Beépített hőcserélős használati melegvíztárolók tartós teljesítménye
Praktikus kéménybélelés a 813/2013/EU rendelethez való igazodással
Sikerrel lezajlott az épületgépészek jubileumi, 20. éves találkozója, amelyről decemberi számunkban részletes beszámolót adunk közre. A nap alkalmából több díj átadására is sor került, a díjazottakról lapunkban szintén olvashatnak. Az első nap, az Oktatás napján megrendezett PhD szekcióban hazai és Kárpát-medencei fiatal kutatók mutatták be eredményeiket. Közülük most a Pozsonyi Szlovák Műszaki Egyetem kutatója adja közre lektorált cikkben a szennyvíz rendszerekben megvalósítható hővisszanyeréssel és az alkalmazható hőcserélőkkel kapcsolatos megállapításait.
Fanger professzor PMV modelljének alkalmazhatósága különböző éghajlati viszonyok között és iroda jellegű épületben régóta a kutatók vizsgálatának tárgya. Ezzel kapcsolatban hazánkban is végeztek kutatásokat, amelynek eredményeit mutatják be első cikkünk szerzői. Megállapítják, hogy Fanger PMV-PPD hőérzeti értékelő módszere a hazai klimatizált irodaterek esetében is jól alkalmazható.
Ebben a számban folytatjuk a fűtési hőigények kockázati elvű meghatározását bemutató cikket. A szerzők ezúttal a fogyasztók csoportjára mutatják be az egyidejű fűtési hőigények meghatározásának módszerét, továbbá a regresszió analízis összefüggéseit és módját szemléltetik egy konkrét példán keresztül.
Ebben a számunkban folytatjuk a Körös Campus Alapítvány támogatását elnyert díjnyertes pályázati munkák bemutatását. A Pécsi Tudományegyetem Műszaki és Informatika Kar hallgatója a fűtési hálózatok gazdaságos csőátmérőinek meghatározásával kapcsolatos vizsgálatait és megállapításait mutatja be.
Visszatérünk a sportcélú épületek épületgépészetével foglalkozó REHAU szakmai nap témájához, amelyről előző számunkban már hírt adtunk. Mivel a rendezvényen több korszerű megoldás bemutatására is sor került, kérésünkre az előadók ezeket cikk formájában is összefoglalták.
Az ErP rendelet hatásáról a gázkészülékek területén korábban már többször olvashattak lapunk hasábjain, szerzőn most azt mutatja be, hogy az ErP címkézés hogyan valósul meg a szolár berendezések esetében. Ezen túlmenően olvashatnak a beépített hőcserélős használati melegvíztárolók teljesítményét befolyásoló tényezőkről. Szerzőnk bemutatja a hőforrás teljesítménye, a keringetett fűtővíz térfogatáram és annak hőmérséklete, valamint a kivehető víz térfogatáram kapcsolatát kifejező diagramokat.
Ebben a lapszámban olvashatnak egy olyan kémény bekötő idomról, amely segítségével a későbbi kéménybélelés egyszerűen és gyorsan elvégezhető. A megoldás minden bizonnyal megtekinthető lesz a március 17-18-án megrendezésre kerülő IX. Országos Kéménykonferencián, amelyről előzetes hírt adunk.
Minden jog fenntartva! - 2022 - Magyar Épületgépészet